Eva Gonzalès

Eva Gonzalès (19. huhtikuuta 1849 Pariisi- 6. toukokuuta 1883 Pariisi) oli ranskalainen, impressionistinen taidemalari. Yhdessä Berthe Morisot´n, Marie Bracquemondin ja Mary Cassattin kanssa häntä pidetään yhtenä merkittävimmistä 1800-luvun naisimpressionisteista. http://www.famsf.org/press-room/women- impressionists-berthe-morisot-mary-cassatt-eva-gonzales-marie-bracquemond http://www.theartstory.org/artist/gonzales-eva/ == Elämänvaiheita == Eva Gonzalèsin isä oli kirjailija ja äiti muusikko. He huomasivat tyttärensä taiteelliset lahjat jo varhain ja ryhtyivät tukemaan häntä. Perheen varallisuus mahdollisti laadukkaan yksityisopetuksen hankkimisen. Gonzalèsin nuoruudessa Ranskan taideakatemia ei ottanut naisia oppilaikseen. http://www.dailyartmagazine.com/eva-gonzales-impressionist/ Gonzalès sai ensiksi yksityisopetusta salonkimaalari Charles Joshua Chaplinilta ja vuonna 1869 hän tapasi Édouard Manet´n. Manet ihastui Gonzalèsiin ja otti hänet yksityisoppilaakseen. Muita oppilaita kuin Gonzalèsin Manet ei itselleen huolinut. Ystävyyssuhdetta heille ei syntynyt, mutta Gonzalès oli sekä avustaja että malli opettajansa maalauksissa. Manet maalasi Gonzalèsin muotokuvan, jossa Gonzalès esiintyy tilanteeseen nähden liian hienossa puvussa. Teos on herättänyt jälkipolvissa monia tulkintoja taiteilijan ja mallin välisestä suhteesta. Nykyään se tulkitaan Manet´n kannanotoksi siitä, kuinka vaikeaa naistaiteilijoiden oli saada huomiota taiteilijoina. Teos valmistui vuonna 1869. Vuonna 1870 Gonzalès sai Pariisin salonkiin teoksensa Pikku sotilas. Kriitikot eivät teosta juuri noteeranneet. Myöhemmin Gonzalèsin työt kohtasivat ankaraa kritiikkiä. Niitä pidettiin samankaltaisina kuin Manet`n, yhdenkin maalauksen kukkakimpun kriitikot yhdistivät Manet`n teokseen Olympia, jota pidettiin skandaalinkäryisen sopimattomana.Emile Zola sen sijaan antoi Gonzalèsille hyvät arviot. Gonzalèsin palettinsa oli tummempi kuin Manet`n Vaikka Gonzalèsin maalauksia pidetään nykyään impressionismina, niissä on myös yhtymäkohtia realismiin ja akateemiseen maalaukseen. http://www.britannica.com/biography/Eva-Gonzales http://www.lostwomenart.de/en/artist/eva-gonzales/ Vuonna 1879 Eva Gonzalès solmi avioliiton Henri Charles Guérardin kanssa joka oli graafikko. Avioliitto päättyi traagisesti, kun Gonzalès kuoli lapsivuoteeseen. Gonzalèsin sisar aviotui myöhemmin taiteilijasisarensa lesken kanssa. Eva Gonzalèsin jäämistöön kuului 124 taideteosta. Niitä on nykyään yksityiskokoelmissa ja museoissa. Hänen muistonäyttelyssään oli esillä 88 teosta. Ne myytiin huutokaupalla. https://www.britannica.com/biography/Eva-Gonzales == Teoksia == File:Eva Gonzales - Enfant de troupe.JPG|Pikku sotilas vuodelta 1870. File:Eva Gonzalès - L'AVANT PORT (DIEPPE).jpg|Dieppen sataman edustalla, noin vuonna 1871. File:Eva Gonzalès - Nounou avec enfant.jpg|Hoitaja ja lapsi, vuosilta 1877–78. File:Eva Gonzalès - Secretly.jpg|Salaa, vuosilta 1877–78. File:Eva Gonzalès - Afternoon Tea or On the Terrace.jpg|Iltapäivätee, tai Terassilla, vuodelta 1875. File:Eva Gonzalès - Roses dans un verre.jpg|Ruusuja lasissa vuosilta 1880-82. == Lähteet == == Aiheesta muualla == * http://www.manet.org/eva- gonzales.jsp Luokka: Ranskalaiset taidemaalarit Luokka: Vuonna 1849 syntyneet Luokka: Vuonna 1883 kuolleet